b'\n_START_ARTICLE_\nKraftklub\n_START_SECTION_\nUstanovitev in zgodnje ustvarjanje (2009 - 2011)\n_START_PARAGRAPH_\n\xc4\x8clani skupine so se prvotno spoznali v \xc5\xa1oli leta 2009. Februarja 2010 so izdali njihov prvi EP z naslovom Adonis Maximus, izdajo pa so proslavili z nastopom v klubu "Atomino" v Chemnitzu._NEWLINE_Kraftklub so kasneje igrali kot predskupina za glasbenike kot so Casper, Fettes Brot ter Beatsteaks. Avgusta 2009 so izdali prvi single z naslovom Zu Jung. Kasneje, septembra 2010, so dobili nagrdo new music award radijske postaje ARD. Ta dose\xc5\xbeek je botroval k temu da jih je opazilo nekaj ve\xc4\x8djih glasbenih zalo\xc5\xbeb iz Nem\xc4\x8dije. Od januarja 2011 so pri zalo\xc5\xbebi Universal Domestic Rock/Vertigo Berlin.\n_START_SECTION_\nMit K (2011 - 2013)\n_START_PARAGRAPH_\nLeta 2011 so na nem\xc5\xa1kem glasbenem tekmovanju Stefana Raaba imenovanem Bundesvision zastopali de\xc5\xbeelo Sa\xc5\xa1ko s pesmijo Ich will nicht nach Berlin. Pristali so na petem mestu s skupnimi 89. to\xc4\x8dkami. Pesem je bila izdana kot single naslednji dan in je na nem\xc5\xa1kih lestvicah dosegla 45. mesto. Prvi album z naslovom Mit K so izdali 20. januarja 2012, in takoj so pristali na prvih mestih nem\xc5\xa1kih glasbenih lestvic. Aprila 2012 so izdali naslednji single iz albuma z naslovom Songs f\xc3\xbcr Liam. Single je vrhunec do\xc5\xbeivel na 14. mestu, na koncu pa je pristal na 40. mestu na nem\xc5\xa1kih lestvicah._NEWLINE_Kraftklub doma\xc4\x8demu mestu Chemnitz pravijo "Karl-Marx-Stadt (to je tudi ime ki jo je mesto imelo od leta 1953 do leta 1990), s tem imenom so tudi poimenovali pesem na prvem albumu. Skupina je znana tudi po tem da v \xc5\xbeivo nosijo polo majice z Letterman jaknami ter naramnicami._NEWLINE_Prvi koncert zunaj nem\xc4\x8dije so imeli 19. septembra 2012 v baru "La Puerta Grande" v Bogoti v Kolumbiji, zahvaljujo\xc4\x8d kolumbijskemu in\xc5\xa1titutu Goethe, ki jih je pripeljal v Bogoto, Medelin, Cartageno in Cali. V vsakem mestu, razen Cartageni, so imeli po dva koncerta.\n_START_SECTION_\nIn Schwarz (2014 - 2016)\n_START_PARAGRAPH_\n20. maja 2014 so Kraftklub pod la\xc5\xbenim imenom ter zasedbo (na vokalih je bil Till Brummer) z imenom In Schwarz izdali videospot Hand in Hand. 2. junija 2014 je skupina, pod imenom In Schwarz, nastopala na nem\xc5\xa1ki oddaji Circus HalliGalli, Na glavah so za te\xc5\xbejo razpoznavnost na za\xc4\x87etku nosili bandane, ki so jih sredi pesmi sneli iz glave. Prvi single Hand in Hand je tako bil izdan 22. junija 2014._NEWLINE_Temu singlu je kasneje, 7. avgusta 2014, sledil \xc5\xa1e drug single z naslovom Unsere Fans, ki je bil premierno predvajan na radijski postaji MDR Sputnik._NEWLINE_Album In Schwarz je bil izdan 12. septembra 2014._NEWLINE_20. novembra 2015 je skupina izdala live album z naslovom Randale. Del DVD-ja je bil posnet na koncertu v Max-Schmeling-Halle v Berlinu 6. marca 2015. Po izdaji so januarja 2016 za\xc4\x8deli s turnejo Randale.\n_START_SECTION_\nKeine Nacht f\xc3\xbcr Niemand (2017 - )\n_START_PARAGRAPH_\n16. marca 2017 so med 10-urnim prenosom v \xc5\xbeivo na Facebooku izdali prvi single z naslovom Dein Lied iz tretjega studijskega albuma Keine Nacht f\xc3\xbcr Niemand, ki je iz\xc5\xa1el 2. junija 2017. 5. aprila 2017 so izdali drug single z naslovom Fenster, kasneje, 31. maja, pa \xc5\xa1e single z naslovom Sklave. Kmalu po izdaji so za\xc4\x8deli s turnejo. Navdih za ime albuma je skupina dobila od nem\xc5\xa1ke skupine Ton Steine Scherben, ki je imela album z naslovom Keine Macht f\xc3\xbcr Niemand.'